# Американски остромуцунест крокодил

### от Уикипедия, свободната енциклопедия

Американски остромуцунест крокодил (Crocodylus acutus)
Природозащитен статут
Уязвим вид (IUCN)
Научна класификация

царство: | Животни | Animalia
тип: | Хордови | Chordata
клас: | Влечуги | Reptilia
разред: | Крокодили | Crocodilia
семейство: | Крокодилови | Crocodylidae
род: | Крокодили | Crocodylus
вид: | Американски остромуцунест крокодил | C. acutus

Научно наименование
Crocodylus acutus (Cuvier, 1807)
Разпространение на Crocodylus acutus

Американският остромуцунест крокодил(Crocodylus acutus) е един от четирите вида крокодили на американския континент. Счита се, че се дели на 3 подвида - централноамерикански, карибски и венецуелски. Разпространен е в Централна и Южна Америка и Антилските острови, а също и на п-в Флорида в САЩ.

## [редактиране] Размери

Размерите на остромуцунестите крокодили варират много - от 1,5 до над 6 метра. Най-едри са крокодилите от страните в Централна Америка и северните части на Южна Америка, където възрастните екземпляри достигат до 6 метра. Те се определят като представители на двата подвида централноамерикански и венецуелски. Карибският подвид е значително по-дребен, като е дълъг около 1,5- 2, рядко достига до 3 метра. Някои учени смятат, че карибският е отделен вид, който не трябва да се поставя като подвид на остромуцунестия от континента. Причината за тези разлики не са напълно ясни, но се смята, че карибският вид е по-дребен, тъй като Антилските острови са бедни откъм едри животни и затова местният вид е приспособен към храната на островите, която обикновено е птици, жаби, влечуги, дори насекоми. В миналото обаче на много от островите се е срещал и венецуелският подвид, който обаче вече е изчезнал от архипелага.

Американски остромуцунест крокодил от Мексико

## [редактиране] Ареал

Остромуцунестият крокодил по своето местообитание наподобява соленоводния крокодил, тъй като и той се среща както в сладки, така и в солени води. Това е и причината да се разпространи и на Антилските острови. Среща се и в мангрови гори. Ареалът на остромуцунестия крокодил обхваща страните от Централна Америка, най-южните и югоизточни части на Мексико, Големите и Малки Антилски острови и част от щата Флорида (САЩ). Трите подвида заемат различни части от общия ареал. Централноамериканският подвид обитава страните от Централна Америка, венецуелския - Венецуела, Колумбия, Гаяна, Суринам и Еквадор, както и Тринидад и Тобаго, а карибският - Куба, Хаити, Ямайка, Пуерто Рико, Доминиканска република и някои от Малките Антили, а също и Флорида.

До преди около 50 години венецуелският подвид се е срещал и на Големите и някои от Малките Антили, но поради бракониерство и намаляване на ареала му на тези острови той е изчезнал.

## [редактиране] Популация

Популацията на остромуцунестия крокодил значително намалява през последните години заради бракониерството и унищожаване на местообитанията на тези влечуги. Докато популацията на централноамериканските и венецуелските остромуцунести крокодили е сравнително стабилна, то карибските са пред изчезнване. Във Флорида има тенденция за повишаване на числеността им и днес те наброяват 1200, най-вече в резервата Евърглейдс. Малък е броят им на Антилите - счита се, че на целия архипелаг броят им е по-малко от 2000, като най-значителна е популацията в Куба - около 1000. Критично малко на брой са в Хаити, Доминиканската република, Ямайка, Доминика, Сейнт Винсент и Гренадини и др.

## [редактиране] Хранене

Различните подвидове ловят различна по размери плячка. Докато карибските се хранят с птици, жаби, влечуги и насекоми, то роднините им от континента нападат маймуни, елени, глигани, дори и тапири, пуми и ягуари. Тъй като обитават и океанските крайбрежия, в открити води плячка им стават и акули, делфини, различни морски риби и др.

В континентална Централна и Южна Америка остромуцунестите нападат хора, като годишно убиват до 900 души. Островният карибски подвид, за разлика от централноамериканския и венецуелския, почти не напада хора (регистрираните случаи са единични).

## [редактиране] Развитие

Женският крокодил снася между 20 и 60 яйца. Малките се излюпват 3 месеца по-късно.

| Съвременни преставители на разред Крокодили (Crocodilia) |

Семейство Алигаторови (Alligatoridae)

Подсемейство Alligatorinae
Род Алигатори (Alligator)
Американски алигатор (Alligator mississippiensis) • Китайски алигатор (Alligator sinensis)
Подсемейство Caimaninae
Род Paleosuchus
Кайман на Кувиер (Paleosuchus palpebrosus) • Ивичест кайман (Paleosuchus trigonatus)
Род Каймани (Caiman)
Кайман якаре (Caiman yacare) • Очилат кайман (Caiman crocodilus) • Широкомуцунест кайман (Caiman latirostris)
Род Melanosuchus
Черен кайман (Melanosuchus niger)

Семейство Крокодилови (Crocodylidae)

Подсемейство Crocodylinae
Род Osteolaemus
Крокодил джудже (Osteolaemus tetraspis)
Род Крокодили (Crocodylus)
Американски остромуцунест крокодил (Crocodylus acutus) • Африкански остромуцунест крокодил (Crocodylus cataphractus) • Амазонски крокодил (Crocodylus intermedius) • Крокодил на Джонстън (Crocodylus johnstoni) • Филипински крокодил (Crocodylus mindorensis) • Крокодил на Морелети (Crocodylus moreletii) • Нилски крокодил (Crocodylus niloticus) • Новогвинейски крокодил (Crocodylus novaeguineae) • Индийски крокодил (Crocodylus palustris) • Соленоводен крокодил (Crocodylus porosus) • Кубински крокодил (Crocodylus rhombifer) • Сиамски крокодил (Crocodylus siamensis)
Подсемейство Tomistominae
Род Tomistoma
Гавиалов крокодил (Tomistoma schlegelii)

Семейство Гавиалови (Gavialidae)

Род Gavialis
Индийски гавиал (Gavialis gangeticus)

Взето от „http://bg.wikipedia.org../../../%D0%B0/%D0%BC/%D0%B5/%D0%90%D0%BC%D0%B5%D1%80%D0%B8%D0%BA%D0%B0%D0%BD%D1%81%D0%BA%D0%B8_%D0%BE%D1%81%D1%82%D1%80%D0%BE%D0%BC%D1%83%D1%86%D1%83%D0%BD%D0%B5%D1%81%D1%82_%D0%BA%D1%80%D0%BE%D0%BA%D0%BE%D0%B4%D0%B8%D0%BB.html“.

Категории: Уязвими видове | Крокодили

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Français
- Italiano
- Nederlands
- Polski
- Português
- Русский
- Suomi
- Svenska
- Tiếng Việt
- 粵語